KOMMISSIONENS FORORDNING (EF) Nr. 510/1999 af 8. marts 1999 om ændring af forordning (EF) nr. 2848/98 om gennemførelsesbestemmelser til Rådets forordning (EØF) nr. 2075/92 for så vidt angår visse frister og bilag II, hvori produktionsområderne er fastsat, i tobaksektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 1636/98 (2), særlig artikel 7 og 11, og

ud fra følgende betragtninger:

Da Rådet endnu ikke har truffet afgørelse om Kommissionens forslag (3) om de maksimale garantitærskler for 1999-, 2000- og 2001-høsten, har medlemsstaterne ikke mulighed for rettidigt for 1999 at tildele producenterne de kvotebeviser og indgå de dyrkningskontrakter, der er fastsat i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobaksektoren (4); fristerne bør derfor udskydes;

ifølge artikel 5, litra a), i forordning (EØF) nr. 2075/92 ydes præmien på betingelse af, at tobak i blade stammer fra et bestemt produktionsområde;

produktionsområderne er i henhold til artikel 8 i forordning (EF) nr. 2848/98 fastsat i bilag II til samme forordning;

efter at Frankrig har anmodet om, at Île-de-France opføres på listen over produktionsområder for tobak i gruppe II, har det vist sig, at Île-de-France allerede er nævnt i flere sprogudgaver, mens regionerne Provence-Alpes-Côte d'Azur, Picardie, Nord-Pas-de-Calais, Normandie og Île de la Réunion mangler, og efter at Tyskland har anmodet om, at Mecklenburg-Vorpommern uden ordet »westliches« opføres på listen over produktionsområder for tobak i gruppe I, II og III, bør bilag II til forordning (EF) nr. 2848/98, hvori de anerkendte produktionsområder er fastsat, ændres;

foranstaltningerne bør snarest træde i kraft;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Tobak -

UDSTEDT FØLGENDE FORORDNING:

Artikel 1

I forordning (EF) nr. 2848/98 foretages følgende ændringer:

1) I artikel 55 indsættes følgende stk. 2 og 3:

»2. For 1999-høsten udsteder medlemsstaterne uanset artikel 22, stk. 3, kvotebeviserne til individuelle producenter, der ikke er medlemmer af en producentsammenslutning, og producentsammenslutninger senest den 15. april.

3. For 1999-høsten skal dyrkningskontrakterne uanset artikel 10, stk. 1, være indgået senest den 30. juni, bortset fra tilfælde af force majeure.«

2) Bilag II affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. marts 1999.

På Kommissionens vegne

Franz FISCHLER

Medlem af Kommissionen

(1) EFT L 215 af 30. 7. 1992, s. 70.

(2) EFT L 210 af 20. 7. 1998, s. 23.

(3) EFT C 361 af 24. 11. 1998, s. 16.

(4) EFT L 358 af 31. 12. 1998, s. 17.

BILAG

»BILAG II

>TABELPOSITION>